CELEX: 32001D0671
Language: hr
Date: 2001-08-21 00:00:00
Title: 2001/671/EZ: Odluka Komisije od 21. kolovoza 2001. o provedbi Direktive Vijeća 89/106/EEZ u pogledu razredbe otpornosti na požar krovova i krovnih pokrova kod vanjskog požara (priopćena pod brojem dokumenta C(2001) 2474)  Tekst značajan za EGP

13/Sv. 055
            
            
               HR
            
            
               Službeni list Europske unije
            
            
               31
            
         32001D0671
   
               L 235/20
            
            
               SLUŽBENI LIST EUROPSKE UNIJE
            
            
               21.08.2001.
            
         
      ODLUKA KOMISIJE
   
   od 21. kolovoza 2001.
   o provedbi Direktive Vijeća 89/106/EEZ u pogledu razredbe otpornosti na požar krovova i krovnih pokrova kod vanjskog požara
   (priopćena pod brojem dokumenta C(2001) 2474)
   (Tekst značajan za EGP)
   (2001/671/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući i obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 20. stavak 2. točku (a),
   budući da:
   
               (1)
            
            
               U članku 3. stavku 2. Direktive 89/106/EEZ navodi se da, s obzirom na različite razine zaštite građevinskih objekata koje mogu prevladavati na nacionalnoj, regionalnoj ili lokalnoj razini, svaki ključni zahtjev može dovesti do uspostave razreda u interpretacijskim dokumentima. Ovi su dokumenti objavljeni kao „Priopćenje Komisije u vezi s interpretacijskim dokumentima Direktive Vijeća 89/106/EEZ” (3).
            
         
               (2)
            
            
               U stavku 2.2. interpretacijskog dokumenata br. 2 navodi se određeni broj međusobno povezanih mjera za ispunjenje ključnog zahtjeva „Sigurnost u slučaju požara” koje zajedno doprinose definiranju strategije sigurnosti u slučaju požara koja se u državama članicama može razvijati na različite načine.
            
         
               (3)
            
            
               Stavkom 4.2.1. interpretacijskog dokumenta br. 2 opravdava se potreba za različitim razinama ključnog zahtjeva u odnosu na tip, namjenu i lokaciju građevinskog objekta, nacrta objekta i raspoloživosti intervencijskih sredstava.
            
         
               (4)
            
            
               U stavku 4.3.1.2.2. dokumenta za tumačenje br. 2 određuju se zahtjevi koje moraju ispunjavati građevni proizvodi za krovove koji su izloženi vanjskom požaru.
            
         
               (5)
            
            
               Različite razine ovih zahtjeva koji postoje u državama članicama mogu se izraziti u sustavu razreda koji nisu uključeni u interpretacijskom dokumentu br. 2.
            
         
               (6)
            
            
               U članku 6. stavku 3. Direktive 89/106/EEZ navodi se da države članice mogu odrediti razine otpornosti koje će vrijediti na njihovom području samo unutar razredbi donesenih na razini Zajednice, te samo uz uvjet da se upotrebljavaju svi ili neki razredi ili jedan razred.
            
         
               (7)
            
            
               U nedostatku jedinstvene, potpuno usklađene ispitne metode, razredba koja se koristi u ovoj Odluci treba biti temeljena na jednoj normi koja u sebi sadrži tri različite ispitne metode koje odgovaraju različitim scenarijima opasnosti od požara. To se smatra privremenim rješenjem dok se ne postigne puna usklađenost kroz razvoj potpuno usklađenih ispitnih metoda. Kad se ona postigne, ova se Odluka može izmijeniti kako bi se vodilo računa o novoj ispitnoj metodi i razredbama koje su s njom povezane.
            
         
               (8)
            
            
               Mjere predviđene ovom Odlukom u skladu su s mišljenjem Stalnoga odbora za graditeljstvo,
            
         DONIJELA JE OVU ODLUKU:
   Članak 1.
   Razredbeni sustav Zajednice kako je predviđen Direktivom 89/106/EEZ ovdje je utvrđen u odnosu na otpornost krovova i krovnih pokrova na vanjski požar.
   Navedeni razredbeni sustav opisan je u Prilogu.
   Članak 2.
   Ova je Odluka upućena državama članicama.
   
      Sastavljeno u Bruxellesu 21. kolovoza 2001.
      
         
            Za Komisiju
         
         Erkki LIIKANEN
         
         
            Član Komisije
         
      
   
   
      (1)  SL L 40, 11.2.1989., str. 12.
   
      (2)  SL L 220, 30.8.1993., str. 1.
   
      (3)  SL C 62, 28.2.1994., str. 1.
   PRILOG
   
      PREAMBULA
   
   Primjenjuje se izvješće CEN-a CR 1187:2001 i naknadno dopunjene verzije. Dopunjena verzija uključuje, inter alia, nove revizije CEN izvješća, ENV ili EN verziju ove norme, polazeći od rezultata/sporazuma postignutih na posebnom sastanku CEN-a TC 127 od 16. svibnja 2001.
   Razredba izložena u donjoj tablici temeljena je na normi sadržanoj u CR 1187:2001. Ova norma u sebi sadrži tri različite ispitne metode koje odgovaraju različitim scenarijima opasnosti od požara. Ne postoji izravni odnos između ispitnih metoda pa tako ni općeprihvatljiva hijerarhija razreda među njima.
   Pri uređivanju učinkovitosti krovova/krovnih pokrova kod vanjskih požara, države članice mogu izabrati kombinaciju/kombinacije ispitivanja/razreda koji odgovaraju stvarnoj opasnosti/opasnostima od požara na njihovom području i utvrditi hijerarhiju razreda između različitih ispitivanja/razreda
   Odluka Komisije 2000/553/EZ (1) utvrđuje popis proizvoda (i/ili materijala) za pokrivanje krovova za koje se smatra da ispunjavaju sve zahtjeve karakteristike ponašanja „otpornost na vanjski požar” bez potrebe ispitivanja, pod uvjetom da su ispunjene sve nacionalne odredbe u vezi s projektiranjem i izvedbom građevinskih objekata. Smatra se da takvi proizvodi/materijali spadaju u razred BKROV u tablici dolje, bez potrebe ispitivanja.
   
      SIMBOLI
   
   Određena je sljedeća razredba prema tri ispitne metode:
   
               —
            
            
               CR 1187:2001 ispitivanje 1: XKROV(t1), pri čemu je t1 – samo ispitivanje gorivosti,
            
         
               —
            
            
               CR 1187:2001 ispitivanje 2: XKROV(t2) pri čemu je t2 – ispitivanje gorivosti + vjetar,
            
         
               —
            
            
               CR 1187:2001 ispitivanje 3: XKROV(t3) pri čemu je t3 – ispitivanje gorivosti + vjetar + isijavanje.
            
         TE: kritično vrijeme širenja vanjskog požara
   TP: kritično vrijeme do prodora požara
   
      TABLICA
   
   RAZREDI OTPORNOSTI KROVOVA/KROVNIH POKROVA KOD VANJSKOG POŽARA (2)
   
   
               Ispitna metoda
            
            
               Razred
            
            
               Kriteriji razredbe
            
         
               CR1187:2001
               ispitivanje 1
            
            
               BKROV(t1)
            
            
               Moraju biti zadovoljeni sljedeći uvjeti:
               
                           —
                        
                        
                           vanjski i unutarnji požar sa širenjem prema gore < 0,700 m,
                        
                     
                           —
                        
                        
                           vanjski i unutarnji požar sa širenjem prema dolje < 0,600 m,
                        
                     
                           —
                        
                        
                           najveća izgorjela unutarnja i vanjska dužina < 0,800 m,
                        
                     
                           —
                        
                        
                           nikakvi gorući materijali (kapljice ili krhotine) ne padaju s izložene strane,
                        
                     
                           —
                        
                        
                           nikakvi gorući/užareni komadići ne prodiru u krovnu konstrukciju,
                        
                     
                           —
                        
                        
                           nema niti jedan probijeni otvor > 2,5 × 10-5 m2,
                        
                     
                           —
                        
                        
                           ukupno svih probijenih otvora < 4,5 × 10-3 m2,
                        
                     
                           —
                        
                        
                           bočno širenje požara ne doseže do rubova zone mjerenja,
                        
                     
                           —
                        
                        
                           nema unutarnjeg sagorijevanja bez plamena,
                        
                     
                           —
                        
                        
                           radijus širenja požara po „horizontali”, krovovima, izvana i iznutra < 0,200 m.
                        
                     
         
               FKROV(t1)
            
            
               Nije određena otpornost
            
         
               CR1187:2001
               ispitivanje 2
            
            
               BKROV(t2)
            
            
               Za obje serije ispitivanja pri brzini vjetra od 2 m/s i 4 m/s:
               
                           —
                        
                        
                           srednja dužina oštećenja pokrova i donjeg sloja ≤ 0,550 m,
                        
                     
                           —
                        
                        
                           najveća dužina oštećenja pokrova i donjeg sloja ≤ 0,800 m.
                        
                     
         
               FKROV(t2)
            
            
               Nije određena otpornost
            
         
               CR1187:2001
               ispitivanje 3
            
            
               BKROV(t3)
            
            
               TE ≥ 30 min i TP ≥ 30 min
            
         
               CKROV(t3)
            
            
               TE ≥ 10 min i TP ≥ 15 min
            
         
               DKROV(t3)
            
            
               TP > 5 min
            
         
               FKROV(t3)
            
            
               Nije određena otpornost
            
         
      (1)  SL L 235, 19.9.2000., str. 19.
   
      (2)  Broj razreda se još uvijek preispituje i bit će izmijenjen čim potrebni podaci budu dostupni.